ผ้าทอแม่แจ่ม จากภูมิปัญญาชาวบ้านสู่เวทีโลก
ผ้าทอ นับเป็นเอกลักษณ์อย่างหนึ่งของไทย ซึ่งลวดลายของแต่ละพื้นที่จะแตกต่างกัน อำเภอแม่แจ่ม จังหวัดเชียงใหม่ จัดเป็นชุมชนหนึ่งที่มีการทอผ้าซิ่นตีนจกกันมากที่สุด และปัจจุบันสินค้าชนิดนี้ได้รับการขึ้นทะเบียนสินค้า GI หรือสิ่งบ่งชี้ทางภูมิศาสตร์ ผ้าทอ ยังคงมีบทบาทสำคัญทางสังคมและวัฒนธรรมของไทย โดยเฉพาะในชุมชนทางภาคเหนือ ซึ่งแต่ละพื้นที่จะมีลวดลายที่แตกต่างกัน อำเภอแม่แจ่ม จังหวัดเชียงใหม่ เป็นชุมชนหนึ่งที่มีการทอผ้าซิ่นตีนจกกันมากที่สุด ผ้าทอที่นี่จะมีเอกลักษณ์ในการทอ หรือจกในลักษณะคว่ำลาย ทำให้ลวดลายที่ได้บนผืนผ้ามีความประณีต งดงามตามแบบเฉพาะที่ไม่เหมือนใคร จากการสืบทอดมรดกทางวิถีชีวิตและวัฒนธรรม ทำให้ปัจจุบันผ้าซิ่นตีนจกของอำเภอแม่แจ่ม จังหวัดเชียงใหม่ ได้รับการขึ้นทะเบียนสินค้า GI หรือสิ่งบ่งชี้ทางภูมิศาสตร์ ดังคำบอกเล่าของนางชุติมันต์ กรรณิกา ผู้ใหญ่บ้านบ้านท้องฝาย อำเภอแม่แจ่ม จังหวัดเชียงใหม่ ว่าจากเอกลักษณ์เฉพาะที่มีอยู่ในพื้นที่ ทำให้ผ้าซิ่นตีนจกของแม่แจ่มเป็นที่รู้จักอย่างแพร่หลาย สร้างรายได้ให้ชุมชน ชาวบ้านในพื้นที่มีความภาคภูมิใจและเกิดแรงบันดาลใจในการทอผ้านับเป็นโอกาสอันดีที่วันนี้ ผ้าซิ่นตีนจกของอำเภอแม่แจ่ม จังหวัดเชียงใหม่ ได้รับการขึ้นทะเบียนสินค้า GI ซึ่งจะเป็นการยกระดับสินค้าและสร้างโอกาสทางการตลาดให้แก่วิสาหกิจชุมชนเพิ่มขึ้น ถือเป็นความสำเร็จในการส่งเสริมและขับเคลื่อนเศรษฐกิจฐานราก เพราะสินค้าจีไอเป็นสินค้าที่ผลิตโดยชุมชน สร้างรายได้ให้ชุมชน ก่อให้เกิดความเข้มแข็งและสามารถอยู่ได้อย่างมั่นคงในอนาคตธิติมา พันรอด สวท.เชียงใหม่ รายงาน